《呈盛逢时》
宋代·钱亿年

倦翮知还心已休，无穷世事懒回头。
是非不属闲人耳，月自当空水自流。

作者简介：钱亿年（一一○○～一一八四），字伯寿，浦江（今属浙江）人。遹孙。高宗绍兴初以荫入仕。孝宗乾道初以右朝散大夫致仕。五年（一一六九），落致仕，除权利州路提点刑狱，未赴。淳熙十一年卒，年八十五。有《云巢集》，已佚。《敬乡录》卷三有传。今录诗七首。